IKTATÓSZÁM: 7/169-3/2023 TÁRGY: **a PKSZAK Bölcs CSibe Családi Bölcsőde telephelyeinek módosításáról és a szociális alapszolgáltatások bővítéséről**

Melléklet:8 db.

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. február 13.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Gusa Erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat (továbbiakban: PKSZAK), a Pécsi Többcélú Agglomerációs Társulás (továbbiakban: Társulás) településein szociális alapszolgáltatásokat, szociális étkeztetést, házi segítségnyújtást, jelzőrendszeres házi segítségnyújtást lát el, valamint 17 családi bölcsődét is működtet hálózati formában.

Keszüben sikeres pályázat eredményeként 2023-tól bölcsőde nyílik, a családi bölcsődék további működtetésére ezért a következő évektől a településen nem lesz szükség. A férőhelyekkel való hatékony gazdálkodás miatt az intézményvezető a társulás tagönkormányzatai között keresett további lehetőséget, melynek eredményeként a Kis Vakond Családi Bölcsőde a Társulási Tanács decemberi döntése szerint Kozármislenyben működhet tovább.

A nyolc férőhelyes Bölcs Csibe Családi Bölcsőde a társulás területén kívül Újpetrén kaphatna helyet. Az önkormányzat feladatellátásának biztosítására és a településen jelentkező férőhely igények kielégítésére a családi bölcsőde hálózathoz csatlakozna. A szolgáltatáshoz megfelelő állapotú ingatlant ingyenesen biztosít a társulás számára. Mivel Újpetre nem tagja a társulásnak feladatellátási szerződés megkötése szükséges. A megállapodás szakmai tartalmon túl rendelkezik a feladatra jutó önkormányzati hozzájárulás biztosításáról is. A családi bölcsődében üres férőhelyek terhére a környező településekről is várják a gyermekeket. Várhatóan Peterdről egy gyermek tavasszal beiratkozik a bölcsődébe, ezért Peterd Község Önkormányzatával a feladatellátásról szintén megállapodást szükséges kötni. A megállapodás tervezet az előterjesztés mellékletét képezi.

Kisherend Község Polgármestere felkérte a PKSZAK intézményvezetőjét a szociális alapszolgáltatások (házi segítségnyújtás, jelzőrendszeres házi segítségnyújtás és szociális étkeztetés) megszervezésére és biztosítására. Az önkormányzat a korábbi szolgáltatóval kötött szerződését felmondja, a továbbiakban társulásos formában, a PKSZAK intézményével kívánja biztosítani a feladatellátást.

A fenti változásokat az intézmény alapító okiratában, a szervezeti és működési szabályzatában és a szakmai programokban is át kell vezetni, valamint a szolgáltatói és a törzskönyvi nyilvántartásba történő bejegyzésükről gondoskodni szükséges. A szükséges dokumentumok az előterjesztés mellékletét képezik.

Kérem, a Tisztelt Társulási Tanácsot, hogy a fenti módosításokat szíveskedjék jóváhagyni és az előterjesztéshez mellékelt dokumentumokat elfogadni.

Pécs, 2023. február 2.

Pfeffer József

a Társulási Tanács elnöke